rejauldu/bengali-wikipedia huggingface dataset:
এফরিম ম্যানুয়েল মেনাক (জন্ম: ৪ নভেম্বর ১৯৭০) একজন কানাডীয় সংগীতশিল্পী, যিনি মন্ট্রিয়ল-ভিত্তিক বেশ কয়েকটি ব্যান্ডের সাথে জড়িত, বিশেষত পোস্ট-রক ব্যান্ড গডস্পিড ইউ! ব্ল্যাক এম্পেরর এবং দী সিলভার মাউন্ট জিওন মেমোরিয়াল অর্কেস্ট্রা। মেনাক একজন রেকর্ড প্রযোজক এবং প্রকৌশলী, তিনি নিয়মিত দেশ-বিদেশের সঙ্গীতজ্ঞদের সাথে কাজ করে থাকেন।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:গডস্পীড ইউ! ব্ল্যাক এম্পেরর সদস্য বিষয়শ্রেণী:কানাডীয় রক গায়ক বিষয়শ্রেণী:মন্ট্রিয়লের সঙ্গীতজ্ঞ বিষয়শ্রেণী:কানাডীয় নৈরাজ্যবাদী বিষয়শ্রেণী:ইহুদি কানাডীয় সঙ্গীতজ্ঞ বিষয়শ্রেণী:২১শ শতাব্দীর কানাডীয় গিটারবাদক বিষয়শ্রেণী:২১শ শতাব্দীর কানাডীয় সঙ্গীতশিল্পী
thumb|সুং জেগি সুং জেগি ( , সেপ্টেম্বর ১১ ১৯৬৭ - জুলাই ২৬ ২০১৩Body of Sung Jae-gi found in Han River Koreaherald 2013.07.29 (English)) একজন দক্ষিণ কোরীয় নারীবাদ-বিরোধী ও উদারনীতিবাদী ব্যক্তি।Activist's 'suicide' causes huge stir Koreatimes 2013.07.26, উদারনীতি দার্শনিক. তিনি ম্যান অব কোরিয়া নামক সংগঠনের প্রতিষ্ঠাতা।.성재기 남성연대 부채 해결 위해 투신, 남성연대 발족동기 관심 집중 스포츠동아 2013.07.26    তথ্যসূত্র   আরো পড়ুন  Kim Yong-suk: The Ddanji December, 2012. The ddanji group, 2012, ISBN 4808989299141   বহিঃসংযোগ   [http://english.donga.com/srv/service.php3?biid=2013072913348 Suicide performance and journalist ethics] News Dongah   Police continue search for missing men's rights activist yonhapnews 2013.07.27   Body of Sung Jae-gi found in Han River Koreaherald 2013.07.29   Seoul ‘Bridge of Life’ Attracts More Suicide Attempts korearealtime 2013.11.08   South Korean channel films suicide  In memoriam 2013:Sung Jae-ki   Activist's 'suicide' causes huge stir Koreatimes 2013.07.26  [Opinion] Now Showing Suicidal Performance! WHAT?! - .humanrights moniter Southkorea  MHRA Sung Jae-gi dead A-Voice of Man  '성재기' 퍼포먼스 펼칠 수 밖에 없었던건! 신문고뉴스 2013.07.26   성재기 실종과 남성인권 운동의 한계 에브리뉴스 2013.07.29   남자들이 외친다… 세상은 왜, 여성 편만 드는가 조선일보 2012.10.31   “남성 권리도 중요하다”   "여자 보호할 이유 있나요?" 아시아경제 2013.03.12   성재기 사건은 남성해방운동의 현 주소 노컷뉴스 2013.07.31   자살과 퍼포먼스 그리고 '남성'의 무게 신문고뉴스 2013/07/29   বিষয়শ্রেণী:১৯৬৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:দেগুর ব্যক্তি
ফিনিশীয় উইকিপিডিয়া () হচ্ছে অনলাইন বিশ্বকোষ উইকিপিডিয়ার ফিনিশীয় ভাষার সংস্করণ। ফিনিশীয় উইকিপিডিয়া ২০০২ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ফিনিশীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  ইতিহাস তথ্যসূত্র   বহিঃসংযোগ     ফিনিশীয় উইকিপিডিয়া   ফিনিশীয় উইকিপিডিয়ার মোবাইল সংস্করণ  Report from the Finnish Wikipedia, from Wikipedia Signpost (in English Wikipedia), 2006-10-23.  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
অ্যালসাইনিউস একটি দুর্বল উত্তেজনাসম্পন্ন ফ্যানারফ–রাইলি শ্রেণি II ধরনের রেডিও গ্যালাক্সি। এর মূল গ্যালাক্সির নাম SDSS J081421.68+522410.0। এটি পৃথিবী থেকে প্রায়  দূরে, লিনক্স নক্ষত্রমণ্ডলে অবস্থিত। এই গ্যালাক্সিটি লো-ফ্রিকোয়েন্সি অ্যারে (LOFAR) টেলিস্কোপের মাধ্যমে আবিষ্কৃত হয়, মার্টেইন ওয়ের নেতৃত্বে একদল জ্যোতির্বিজ্ঞানীর গবেষণায়।  ২০২৪ সালের হিসাবে, অ্যালসাইনিউস হচ্ছে দ্বিতীয় বৃহত্তম রেডিও গ্যালাক্সি। এর রেডিও লোব বা প্রসারিত গঠন দুই দিক মিলে  পর্যন্ত বিস্তৃত। আবিষ্কারের সময় এটিকে বলা হয়েছিল "গ্যালাক্সি-উৎপত্তির সবচেয়ে বড় কাঠামো"।  পরে পর্ফিরিয়ন নামের আরেকটি গ্যালাক্সি আবিষ্কৃত হয়, যার রেডিও কাঠামো আরও বড়—প্রায় ।  রেডিও বিস্তৃতি ছাড়া, অ্যালসাইনিউস গ্যালাক্সিটি অন্যান্য দিক থেকে সাধারণ বৈশিষ্ট্যের। এর রেডিও উজ্জ্বলতা, তারার পরিমাণ ও কৃষ্ণগহ্বরের ভর—সবই গড়পড়তা। এটি একটি একক গ্যালাক্সি এবং এর দৃশ্যমান ব্যাস  (২৫.০ r-mag/arcsec2 আলোমাত্রায়)। এর কাছাকাছি কোনো গ্যালাক্সি ক্লাস্টার নেই; নিকটতমটি প্রায় ১.১ কোটি আলোকবর্ষ দূরে। গ্যালাক্সিটির নাম নেওয়া হয়েছে গ্রিক পুরাণের দৈত্য অ্যালসাইনিউস-এর নামে।  আবিষ্কার অ্যালসাইনিউসের কথা প্রথম প্রকাশ পায় ২০২২ সালের ফেব্রুয়ারিতে। মার্টেইন ওয়ে ও তাঁর দল এটি শনাক্ত করেন লো-ফ্রিকোয়েন্সি অ্যারে (LOFAR) টেলিস্কোপের মাধ্যমে। তাঁরা "LoTSS" নামের একটি উত্তর আকাশের রেডিও সার্ভের ডেটা বিশ্লেষণ করছিলেন। এই গবেষণায় ৮,০০০-এর বেশি নতুন দৈত্যাকার রেডিও গ্যালাক্সি পাওয়া যায়। অ্যালসাইনিউস প্রথম ধরা পড়ে একটি উজ্জ্বল, তিন অংশবিশিষ্ট রেডিও গঠন হিসেবে, যা চারটি ভিন্ন রেজোলিউশনে (৬, ২০, ৬০ এবং ৯০ আর্কসেকেন্ড) দেখা যায়। দুটি বাইরের অংশ এবং একটি মধ্যবর্তী সরু গঠন রেডিও লোব হওয়ার সম্ভাবনার ইঙ্গিত দেয়। পরে রেডিও এবং অপটিকাল চিত্র একসঙ্গে বিশ্লেষণ করে নিশ্চিত করা হয়—সবগুলো একই উৎস থেকে এসেছে।  বৈশিষ্ট্য অ্যালসাইনিউস একটি দৈত্যাকার রেডিও গ্যালাক্সি। এর বিশেষত্ব হলো—এর কেন্দ্র থেকে বের হওয়া রিলেটিভিস্টিক জেট থেকে তৈরি রেডিও লোব। সাধারণ রেডিও গ্যালাক্সির তুলনায় এই ধরনের গ্যালাক্সি অনেক বড় হয়—একাধিক মেগাপারসেক পর্যন্ত বিস্তৃত হতে পারে।  অ্যালসাইনিউসের কেন্দ্রীয় গ্যালাক্সিতে কোয়াসার নেই, বরং এটি অনেকটাই শান্ত। স্লোয়ান ডিজিটাল স্কাই সার্ভে (SDSS DR12)-এর তথ্য অনুযায়ী, এর তারা গঠনের হার প্রতি বছর মাত্র ০.০১৬ সূর্য ভর ()। এই কারণে একে "নিম্ন উত্তেজনাসম্পন্ন রেডিও গ্যালাক্সি" বলা হয়, যার শক্তি মূলত কেন্দ্রের জেট থেকে আসে, নিউক্লিয়াস থেকে নয়।  গ্যালাক্সিটির তারা ভর প্রায় ২৪০ বিলিয়ন সূর্য ভরের সমান ()। এর কেন্দ্রীয় কৃষ্ণগহ্বরের ভর আনুমানিক —যা উপবৃত্তাকার গ্যালাক্সির জন্য স্বাভাবিক, তবে অন্যান্য দৈত্যাকার রেডিও গ্যালাক্সির তুলনায় তুলনামূলক কম।  এই গ্যালাক্সির রেডিও লোব এত বড় হলো কীভাবে—তা এখনও অজানা। একটি ব্যাখ্যা হলো, গ্যালাক্সিটির আশেপাশের মহাজাগতিক পরিবেশ তুলনামূলকভাবে ফাঁকা, তাই জেট বিস্তারে বাধা কম পেয়েছে। অন্যান্য দৈত্যাকার রেডিও গ্যালাক্সির তুলনায়, এর তারার সংখ্যা, কৃষ্ণগহ্বর এবং জেট—তিনটি ক্ষেত্রেই শক্তি তুলনামূলকভাবে কম।  আরও দেখুন  সবচেয়ে বড় গ্যালাক্সিগুলোর তালিকা  হারকিউলিস A  সিগনাস A  বিশেষ বৈশিষ্ট্যসম্পন্ন গ্যালাক্সির তালিকা  টীকা  তথ্যসূত্র  বিষয়শ্রেণী:রেডিও গ্যালাক্সি বিষয়শ্রেণী:সক্রিয় গ্যালাক্সি বিষয়শ্রেণী:জ্যোতির্বৈজ্ঞানিক রেডিও উৎস বিষয়শ্রেণী:লিনক্স (নক্ষত্রমণ্ডল)
বিষুবরেখার নিকটবর্তী উত্তর-পূর্ব আফ্রিকার রাষ্ট্র ইথিওপিয়ায় রয়েছে পৃথিবীর উষ্ণতম স্থান দালোল ()। দেশটির উত্তর-পূর্বে রুক্ষ ঊষর মরুভূমির মাঝে দ্বিতীয় প্রশাসনিক অঞ্চলের দালোল আগ্নেয়গিরি থেকে জন্ম নেয়া দালোল উপত্যকাটি পৃথিবীর দীর্ঘতম উপত্যকা। লোহিত সাগর থেকে ৬ হাজার কিমি বিস্তৃত হয়ে পৌঁছেছে মালাভি হ্রদ পর্যন্ত। সমুদ্রপৃষ্ঠ থেকে এখানকার উচ্চতা ১৩০ মিটার। ইথিওপিয়ার এক সময়ের অংশ বর্তমানে স্বাধীন দেশ ইরিত্রিয়ার সঙ্গে রেল যোগাযোগ তৈরির জন্য ১৯১৭–১৯১৮ সালে এখানে রেলওয়ে জংশন ‘আয়রন পয়েন্ট’ তৈরি করা হয়। এর ফলে ধীরে ধীরে বসতিস্থাপন শুরু হয়। এক সময় তা রূপ নেয় মরুশহরে। আফার ডিপ্রেসনের দালোল শহরের বার্ষিক গড় তাপমাত্রা ৩৪° সেলসিয়াস। ১৯৬০ সাল থেকে ১৯৯৬ সাল পর্যন্ত দেনাকিল মরুভূমি সংলগ্ন এ শহরের তাপমাত্রা রেকর্ড করা হয় ৩৪.৪° সেলসিয়াস। এখন পর্যন্ত এখানকার সর্বোচ্চ তাপমাত্রা ৪৮.৯° সেলসিয়াস। তাপমাত্রার বৃদ্ধির জন্য এখানকার অধিকাংশ অধিবাসী অন্যত্র সরে গেছে। দেশটির কেন্দ্রীয় পরিসংখ্যান সংস্থা সর্বশেষ ২০০৫ সালের প্রতিবেদনেও প্রকাশ করেনি কতজনের বসতি রয়েছে এখানে। এখানে উল্লেখ্য যে, দালোল পৃথিবীর অন্যতম ভুতুড়ে শহর।  তথ্যসূত্র   বহিঃসংযোগ   Photo gallery of Dallol  বিষয়শ্রেণী:পৃথিবীর চরম বিন্দু বিষয়শ্রেণী:পৃথিবীর চরমভাবাপন্ন আবহাওয়া বিষয়শ্রেণী:আফ্রিকার ভূতের শহর বিষয়শ্রেণী:ইথিওপিয়ার প্রাক্তন জনবহুল স্থান
সংযুক্তা ছিলেন কনৌজের রাজা জয়চাঁদের কন্যা এবং পৃথ্বীরাজ চৌহানের তিন স্ত্রীর একজন।  পৃথ্বীরাজ চৌহান একজন হিন্দু  রাজা ছিলেন। তিনি বর্তমান উত্তর-পশ্চিম ভারতের ঐতিহ্যবাহী চাহামানা অঞ্চল সপাদলক্ষ শাসন করেছিলেন। তিনি বর্তমান রাজস্থান, হরিয়ানা এবং দিল্লির বেশিরভাগ এবং পাঞ্জাব, মধ্যপ্রদেশ এবং উত্তর প্রদেশের কিছু অংশ নিয়ন্ত্রণ করতেন। পৃথ্বীরাজ এবং সংযুক্তার মধ্যে প্রেম ভারতের সবচেয়ে জনপ্রিয় মধ্যযুগীয় রোম্যান্সের একটি হিসেবে বিবেচিত হয়। এই কাহিনি চাঁদ বারদাইয়ের মহাকাব্যপৃথ্বীরাজ রাসো (বা, চাঁদ রাইসা )-তে অমর হয়ে আছে।    কিংবদন্তি  থাম্ব| সংযুক্তাকে অপহরণ নিজ রাজত্বের সর্বোচ্চ শিখরে থাকাকালীন পৃথ্বীরাজ ভারতের বিস্তীর্ণ অঞ্চলকে তার রাজ্যে অন্তর্ভূক্ত করেছিলেন। এর ফলে তার খ্যাতি সমগ্র ভারতীয় উপমহাদেশ ছাড়িয়ে আফগানিস্তান পর্যন্ত ছড়িয়ে পড়েছিল। তবে কনৌজের রাজা জয়চাঁদ সহ অল্প কয়েক জন রাজা তার ক্ষমতার প্রতি ঈর্ষান্বিত এবং সতর্ক ছিলেন। জয়চাঁদের কন্যা সংযুক্তা ছিলেন একজন অবুঝ মেয়ে। তিনি তার জাদুকরী সৌন্দর্যের জন্য পরিচিত ছিলেন। কথিত আছে যে, তিনি তার আগের অন্য দুই রাজকন্যা, শশিব্রত এবং পদ্মাবতীর মতোই পৃথ্বীরাজের প্রেমে পড়েছিলেন। কারণ পৃথ্বীরাজের খ্যাতি তাকে মুগ্ধ করেছিল। তাই সংযুক্তা তাকে ছাড়া আর কাউকে বিয়ে করতে চাননি। অন্যদিকে পৃথ্বীরাজ নিজেও সংযুক্তার প্রেমের কথা শুনেছিলেন এবং তার প্রেমে পড়েছিলেন। তবে জয়চাঁদ ও পৃথ্বীরাজ ছিলেন একে অপরের প্রতিদ্বন্দ্বী।   ব্যাপারটা জানতে পেরে রাজা জয়চাঁদ ক্ষিপ্ত হয়ে ওঠেন। তার অজান্তেই তার মেয়ে তারই শত্রুর প্রেমে পড়েছ, এটা জয়চাঁঁদ মানতে পারছিলেন না। তাই জয়চাঁদ পৃথ্বীরাজকে অপমান করার সিদ্ধান্ত নেন। অন্যদিকে নিজ কন্যাকে দ্রুত বিবাহ দিতে ১১৮৫ খ্রিস্টাব্দে সংযুক্তার জন্য একটি স্বয়ম্বরের ব্যবস্থা করেছিলেন। তিনি দূর-দূরান্ত থেকে রাজকীয়ভাবে এই অনুষ্ঠানে পৃথ্বীরাজ ব্যতীত সমস্ত যোগ্য রাজপুত্র এবং রাজাকে আমন্ত্রণ করেছিলেন। এরপর তিনি পৃথ্বীরাজের একটি মাটির মূর্তি স্থাপন করেন। এটি জয়চাঁদের দরবারে দ্বারপাল (বা রূপক "দারোয়ান") হিসেবে রাখা হয়েছিল।  পৃথ্বীরাজ চৌহান আসন্ন স্বয়ম্বর সম্পর্কে শুনে কনেকে নিয়ে পালিয়ে যাওয়ার পরিকল্পনা করেন। অনুষ্ঠানের দিন সংযুক্তা তাকে বিয়ে করতে আগ্রহী রাজা কিংবা রাজপুত্রদের দৃষ্টি উপেক্ষা করে আনুষ্ঠানিক মালা হাতে নিয়ে দরবারের মধ্য দিয়ে হেঁটে যান। এরপর তিনি সবাইকে অবাক করে দিয়ে মূল দরজা দিয়ে বাইরে চলে গিয়ে পৃথ্বীরাজের মূর্তির গলায় মালা পরিয়ে দিয়ে তাকে তার স্বামী ঘোষণা করলেন। তবে মূর্তির আড়ালে আসলে পৃথ্বীরাজই লুকিয়ে ছিলেন। তিনি সংযুক্তাকে তার বাহুতে ধরে তাকে নিজের ঘোড়ায় বসিয়ে দিল্লিতে নিয়ে যান। রাজা জয়চাঁদ রেগে যান।  এর ফলে দিল্লি এবং কনৌজের মধ্যে বিরোধ দেখা দেয়। পরবর্তীতে আফগানিস্তানের মহম্মদ ঘোরি এই দ্বন্দ্বের সুযোগ নিয়েছিলেন। জনপ্রিয় সংস্কৃতিতে  বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে সংযুক্তার ভূমিকায় সাবেক বিশ্বসুন্দরী মানুষী ছিল্লারকে অভিনয় করতে দেখা যায়। চলচ্চিত্রটি ৩ জুন ২০২২ মুক্তি পায়। মধ্যপ্রাচ্যের তিন দেশে নিষিদ্ধ অক্ষয়ের ‘সম্রাট পৃথ্বীরাজ’, জাগো নিউজ টুয়েন্টি ফোর ডটকম, ৪ জুন ২০২২   তথ্যসূত্র    গ্রন্থপঞ্জি   বিষয়শ্রেণী:ভারতে আত্মহত্যা বিষয়শ্রেণী:জন্মের সাল অজানা বিষয়শ্রেণী:১১৯২-এ মৃত্যু বিষয়শ্রেণী:ভারতীয় হিন্দু বিষয়শ্রেণী:ভারতীয় রাজকীয় নারী বিষয়শ্রেণী:১২শ শতাব্দীর ভারতীয় নারী
left|300x300px|আলী ইবনে আবি তালিব (বাম) এবং আমর ইবনে আব্দ উদ্দ (ডান) এর মধ্যে সঙ্ঘটিত একক লড়াই|alt=আলী ইবনে আবি তালিব (বাম) এবং আমর ইবনে আব্দ উদ্দ (ডান) এর মধ্যে সঙ্ঘটিত একক লড়াই|thumb <center>৫ম হিজরীর শাওয়াল মাসে খন্দকের যুদ্ধ (, ) সংঘঠিত হয়। খন্দকের যুদ্ধে কোরাইশদের সম্মিলিত বাহিনীর আক্রমণের বিরুদ্ধে মদিনা নগরী রক্ষাকল্পে পারস্য থেকে আগত বর্ষীয়ান সাহাবী হযরত সালমান ফারসী রা. পরামর্শে তার দেশের প্রাচীন প্রথায় শত্রুবাহিনীর প্রবেশ রোধ করার উদ্দেশ্যে রাসুলুল্লাহ সাল্লাল্লাহু আলাইহি ওয়া সাল্লাম মদীনা নগরীর চারপাশে পরিখা খননের নির্দেশ দেন। ইহা রাসুলুল্লাহ সাল্লাল্লাহু আলাইহি ওয়া সাল্লাম এর সমর-কৌশলের এক অনন্য অভাবনীয় কৃতিত্ব। এই পরিকল্পনাই বারো হাজার সৈন্যে প্রবল শত্রুবাহিনীকে প্রায় এক মাসকাল পরিখার বাইরে নিস্ফল অবস্থানের পর প্রবল শীত ও তুষার ঝড়ের মধ্যে ভবিষ্যতে মুসলমানদের বিরুদ্ধে আর কোনো যুদ্ধের অভিপ্রায় ত্যাগ করে চলে যেতে বাধ্য করেছিল। এরপর কুরাইশরা মক্কার অভিমুখে আর কখনো আক্রমণ করেনি। পরিখা খননের সময় বিরাট একটি পাথর কোনো সাহাবি ভাঙতে না পারলেও রাসুলুল্লাহ সাল্লাল্লাহু আলাইহি ওয়া সাল্লাম ইহা কুঠারের তিন আঘাতে টুকরো টুকরো করেন। সেই সময় উনি মুসালমানদের সিরিয়া, ইরান ও ইয়ামেন বিজয়ের সুসংবাদ দেন। ইহা রাসুলুল্লাহ সাল্লাল্লাহু আলাইহি ওয়া সাল্লাম এর একটি মুজিযা।  আরও জানুন...</center>
.পিই হলো পেরুর জন্য ইন্টারনেট কান্ট্রি কোড টপ-লেভেল ডোমেইন (ccTLD)।  এটি Red Científica Peruana (RCP) কোম্পানির দ্বারা পরিচালিত হয়।   দ্বিতীয়-স্তরের ডোমেইন  ৮ ডিসেম্বর, ২০০৭ থেকে রেজিস্ট্রি সরাসরি দ্বিতীয় স্তরে নিবন্ধন গ্রহণ করে।  এই পরিবর্তনের আগে নীতি নিবন্ধনগুলি এই দ্বিতীয় স্তরের ডোমেনের অধীনে তৃতীয় স্তরের ডোমেনে সীমাবদ্ধ ছিল:  edu.pe: পেরুর শিক্ষা প্রতিষ্ঠান  gob.pe: পেরু সরকার  nom.pe: পেরু থেকে ব্যক্তি  mil.pe: পেরুর সামরিক বাহিনী  sld.pe: পেরুর স্বাস্থ্য ব্যবস্থা  org.pe: পেরুর সংগঠন  ngo.pe: পেরুর এনজিও  com.pe: পেরুর বাণিজ্যিক প্রতিষ্ঠান  net.pe: পেরু নেটওয়ার্ক প্রদানকারী  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ডোমেইন নাম অসম্পূর্ণ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  — ফেরদৌস • ০২:৫৬, ১১ জুন ২০১৮ (ইউটিসি) Shekh Bahar Ullah Jame Masjid   – (অপসারণের প্রস্তাবনা দেখুনলগ দেখুন) () তথ্যবিহীন Fahim fanatic (আলাপ) ২০:৪৭, ১০ জুন ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কুরুশের চোঙ (; ওস্‌তোভ'নে কুরুশ) মাটির তৈরি চোঙ যা কিউনিফর্ম হরফে লেখা সনদ পারস্যের সম্রাট কুরুশের নামে নামাঙ্কিত।Kuhrt (2007), p. 70, 72 চোঙটি দুই হাজার ৬০০ বছরের পুরোনো।Dandamayev, (2010-01-26) যুক্তরাজ্যের লন্ডনে অবস্থিত ব্রিটিশ মিউজিয়ামের অধিকারে আছে চোঙটি। খ্রিষ্টপূর্ব ৫৩৯ সালে ব্যাবিলন দখল করার পর কুরুশের নির্দেশে চোঙটি তৈরি করা হয়েছিল। এতে খোদাই করে লেখা আছে পারস্য সাম্রাজ্যজুড়ে ধর্মীয় স্বাধীনতা, সহিষ্ণুতা ও মানবাধিকার বাস্তবায়নের কথা।  কুরুশের চোঙটিতে বর্ণিত রয়েছে সম্রাট কুরুশের ব্যাবিলন আক্রমণের ইতিহাস। তিনি ব্যাবিলনের দেবতা মারদুকের আমন্ত্রণে প্রথম সেখানে গিয়েছিলেন। আধিপত্য প্রতিষ্ঠার পর তিনি মুক্তি দিয়েছিলেন ব্যাবিলনীয়দের হাতে নির্যাতিত দাস জাতিগোষ্ঠীকে। এ ছাড়া তাদের প্রার্থনালয়ে বিভিন্ন দেবদেবীর মূর্তি ফিরিয়ে দেওয়া হয়েছিল কুরুশের নির্দেশেই। মুক্তি পাওয়া ব্যক্তিদের মধ্যে ইহুদিরাও ছিল। তাদের নিজ নিজ দেশে ফিরে যাওয়ার ব্যবস্থা করে দেন কুরুশ। এসব অসাধারণ পদক্ষেপ বা অবদানের জন্য একজন ‘উদার ও আলোকিত সম্রাটের’ সুনাম অর্জন করেন কুরুশ।   মানবাধিকার সনদ  কুরুশের চোঙ দেখতে অনেকটা পিপার মতো। পিপা আকৃতির চোঙটি ব্যাবিলনের ভিত্তিস্তম্ভে ব্যবহার করা হয়েছিল। বিশেষজ্ঞদের দাবি, এটিই বিশ্বের ‘প্রথম মানবাধিকার সনদ’।মানবাধিকারের প্রাচীন দলিল ,আশিস আচার্য, দৈনিক প্রথম আলো। ঢাকা থেকে প্রকাশের তারিখ: ২৪-০৫-২০১৩ খ্রিস্টাব্দ।   আবিষ্কার  right|thumb|alt=Sepia photograph of a man in 19th century Middle Eastern dress, with a large moustache, reclining in a chair with his hands crossed across his lap|মসুলে প্রায় ১৮৫৪ সালে হরমুজদ রাসাম।  কুরুশের চোঙটি  বেবিলনে ১৮৭৯ সালের ফেব্রুয়ারি - মার্চে তার প্রত্নতাত্ত্বিক খননকালে আবিষ্কৃত হয়েছিল। ব্রিটিশ প্রত্নতাত্ত্বিক ও কূটনীতিক হরমুজদ র‌্যাসামের নেতৃত্বে মেসোপটেমিয়া (বর্তমান ইরাক) থেকে চোঙটি ১৮৭৯ সালে উদ্ধার করা হয়।   কুরুশকোষ (সাইরোপিডিয়া)  কুরুশের জীবনীর ওপর ভিত্তি করে গ্রিক চিন্তাবিদ জেনোফন লিখেছেন সাইরোপিডিয়া। জোনোফন লিখেছেন কুরুশ কীভাবে সহিষ্ণুতার ওপর ভিত্তি করে একটি বৈচিত্র্যময় সমাজ শাসন করতেন। বইটি (গ্রিক ও লাতিন ভাষায়) ইউরোপে ১৭৬৭ সালে প্রকাশিত হয়। একটি কপি স্থান পেয়েছে ওয়াশিংটন ডিসির বিশেষ প্রত্নপ্রদর্শনীতে। আরেকটি কপি ছিল সাবেক মার্কিন প্রেসিডেন্ট টমাস জেফারসনের সংগ্রহে, যা বর্তমানে যুক্তরাষ্ট্রের লাইব্রেরি অব কংগ্রেসে সংরক্ষিত রয়েছে।   গ্যালারি    তথ্যসূত্র    গ্রন্থপঞ্জি                                                                                                                                       মিডিয়া আর্টিকেল                                     অন্যান্য উৎস                             বহিঃসংযোগ   Neil MacGregor, Director of the British Museum, traces 2600 years of Middle Eastern history through this single object.   বিষয়শ্রেণী:মহান কুরুশ বিষয়শ্রেণী:আক্কাদীয় শিলালিপি বিষয়শ্রেণী:প্রত্নতাত্ত্বিক কর্পোরা নথি বিষয়শ্রেণী:হাখমানেশী সাম্রাজ্যের প্রত্নতত্ত্ব বিষয়শ্রেণী:শিল্প ও সাংস্কৃতিক প্রত্যাবাসন বিষয়শ্রেণী:প্রাচীন নিকটবর্তী ও মধ্যপ্রাচ্যের কাদামাটির বস্তু বিষয়শ্রেণী:মানবাধিকারের ইতিহাস বিষয়শ্রেণী:ইরানের ইতিহাস বিষয়শ্রেণী:ইরাকের ইতিহাস বিষয়শ্রেণী:ব্রিটিশ মিউজিয়ামে মধ্যমপ্রাচ্যের বস্তু বিষয়শ্রেণী:হাখমানেশি সাম্রাজ্যের প্রত্নতত্ত্ব
বাধনগড়ী মন্দির ( মা বাধনগড়ী মন্দির নামেও পরিচিত ) হল একটি প্রাচীন হিন্দু মন্দির যা ভগবান কালীর উদ্দেশ্যে নিবেদিত, মা দক্ষিণেশ্বর কালী বা ভগবতী নামে পূজিত। মানুষ থারালি, নারানবাগর, এর দেওয়ালে বসবাসকারী চামোলি এবং গারুর, এর বাগেশ্বর বদঙ্গারহি, এই অঞ্চলের একটি জনপ্রিয় দেবতা ও মহান বিশ্বাস আছে। এটা থারালি তহশীল অবস্থিত চামোলি গাড়োয়াল জেলা এর উত্তরাখন্ডে। বদঘাঙ্গারহি নিকটতম শহর গওয়ালদাম যা প্রধান বদঙ্গারহি মন্দির থেকে ৮ কিলোমিটার দূরে অবস্থিত। মন্দিরটি প্রায় ২২৬০ মিটার উচ্চতায় অবস্থিত  ইতিহাস এই মন্দিরটি ছিল বাধনগড়ের একটি অংশ যা পিন্ডার নদীর বাম তীরে অবস্থিত গাড়ওয়ালের ৫২টি গড়ের একটি কিংবদন্তি অনুসারে, আদি মন্দিরটি কাতিউরি রাজা দ্বারা নির্মিত হয়েছিল, যিনি ৮ম থেকে ১২শতক পর্যন্ত এই অঞ্চল শাসন করেছিলেন। বাধনগড়ী দুটি শব্দ থেকে উদ্ভূত হয়েছে: বাধন এবং গাড়ি, যেখানে বাধন একটি পরগনা বা চামোলি গাড়ওয়ালকে বোঝায় এবং গাড়ি একটি দুর্গকে বোঝায়, যা পাহাড়ের চূড়ায় অবস্থিত। ইতিহাসের দৃষ্টিকোণ থেকে এই মন্দিরটি অত্যন্ত গুরুত্বপূর্ণ। এই মন্দিরটি গাড়ওয়াল এবং কুমায়নের মাঝখানে হওয়ায় প্রাচীনকাল থেকেই এর আশেপাশের এলাকায় যুদ্ধ চলত। একইভাবে, ১৬৭০ সালের যুদ্ধে বাজ বাহাদুর চাঁদ পিন্ডার উপত্যকার বাধনগড় আক্রমণ করেন এবং তার বিজয়ের স্মরণে তিনি বাধনগড়ী মন্দিরে স্থাপিত নন্দা দেবীর মূর্তিটি নিয়ে যান এবং পুরানো দুর্গের একটি মন্দিরে স্থাপন করেন। আলমোড়া, যা জিডব্লিউ ট্রেল, কুমায়ুনের তৎকালীন কমিশনার, পরে বর্তমান স্থানে স্থানান্তরিত হয়। ওই ঘটনার সঙ্গে স্থানীয় ঐতিহ্য রয়েছে। কথিত আছে যে কুমায়ুনের সহকারী কমিশনার থাকাকালীন প্রদেশের উত্তরাঞ্চলে ভ্রমণের সময় তুষার-অন্ধত্বে আক্রান্ত হয়েছিল। তাকে বলা হয়েছিল যে এটি দেবীর অভিশাপের কারণে হয়েছিল যা কেবল তার জন্য একটি মন্দির তৈরি করে নিরাময় করা যেতে পারে।  ভূগোল  চিত্রশালা  আরও দেখুন নন্দ দেবী রাজ জাঠ  তথ্যসূত্র  বিষয়শ্রেণী:উত্তরাখণ্ডের হিন্দু মন্দির বিষয়শ্রেণী:উত্তরাখণ্ডের মন্দির বিষয়শ্রেণী:চামোলি জেলা বিষয়শ্রেণী:পার্বতী বিষয়শ্রেণী:পার্বতীর রূপ
মুসাফিরখানা রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এমএফকেডব্লিউ।  অবস্থান   স্টেশন উত্তর প্রদেশের মুসাফিরখানায় অবস্থিত। এই স্টেশন থেকে পরবর্তী স্টেশন হল - অধনপুর রেলওয়ে স্টেশন এবং পূর্ববর্তী স্টেশন হল শিবনগর রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৩৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  মুসাফিরখানা রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
আফরোজা হক বাংলাদেশের একজন রাজনীতিবিদ, সংসদ সদস্য, নারী অধিকার কর্মী ও জাসদের সভাপতি হাসানুল হক ইনুর সহধর্মিণী। তিনি জাসদের সহ-সভাপতির দায়িত্বও পালন করছেন। ২০২২ সালের ১১ ডিসেম্বর বিএনপির সংসদ সদস্যরা একাদশ জাতীয় সংসদ থেকে পদত্যাগ করায় ৫০ নং সংরক্ষিত আসনটি শূন্য হয়। পরবর্তীতে তিনি এখানে মনোনয়নপত্র দাখিল করে বিনা প্রতিদ্বন্দ্বিতায় নির্বাচিত হন।  ব্যক্তিগত জীবন  আফরোজা ১৯৫১ সালের ৫ অক্টোবর ঢাকার নবাবগঞ্জে জন্মগ্রহণ করেন। ১৯৭৫ সালে তিনি রাজনীতিবিদ হাসানুল হক ইনুকে বিয়ে করেন।   রাজনৈতিক জীবন  আফরোজা হক ইডেন কলেজে পড়ার সময় পূর্ব পাকিস্তান ছাত্রলীগের সঙ্গে যুক্ত ছিলেন। ১৯৬৯ সালে ছাত্রী সংসদ নির্বাচনে সমাজ সেবা সম্পাদক পদে নির্বাচিত হয়েছিলেন। ১৯৯৮ সালে প্রথমবারের মতো জাসদের কাউন্সিল সদস্য হন। তিনি ইনুর নেতৃত্বাধীন জাসদের স্থায়ী কমিটির সদস্য। এছাড়াও তিনি জাতীয় নারী জোটের কেন্দ্রীয় আহ্বায়কের দায়িত্ব পালন করছেন।  তিনি ৬ মার্চ ২০২৩ -এ জাতীয় সংসদের সংরক্ষিত মহিলা আসনে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:১৯৫১-এ জন্ম বিষয়শ্রেণী:ঢাকা জেলার ব্যক্তি বিষয়শ্রেণী:জাতীয় সমাজতান্ত্রিক দলের রাজনীতিবিদ
মধ্য বাংলা সাহিত্য হল বাংলা সাহিত্যের ইতিহাসে ১৪ থেকে ১৮ শতকের একটি সময়কাল। ১৩ শতকে বাংলায় তুর্কি মুসলমানদের বিজয়ের পর, স্থানীয় ভাষায় বাংলা সাহিত্যের আকার নিতে শুরু করে। আদি-মধ্য বাংলা সাহিত্যের প্রাচীনতম উদাহরণ চণ্ডীদাস চণ্ডীদাসের শ্রীকৃষ্ণ কীর্তন বলে মনে করা হয়।  মধ্য বাংলা সাহিত্যকে তিনটি যুগে বিভক্ত করা হয়েছে, যার নাম প্রাক-চৈতন্য যুগ, চৈতন্য যুগ এবং পরবর্তী মধ্যযুগ।  প্রাক-চৈতন্য যুগে (১৪ এবং ১৫ শতকে), চণ্ডীদাস এবং বিদ্যাপতির প্রাথমিক বৈষ্ণব কাব্য বা বৈষ্ণব পদাবলী রচিত হয়েছিল, বাংলায় রামায়ণ এবং ভাগবতের প্রথম অনুবাদ করা হয়েছিল এবং মঙ্গলকাব্যের ঐতিহ্য মনসামঙ্গল এবং চণ্ডীমঙ্গলের সাথে বিকাশ লাভ করেছিল।  চৈতন্য যুগে (১৬-১৭ শতক), পরবর্তী বৈষ্ণব কাব্য এবং শ্রীচৈতন্যের হাজিওগ্রাফি বিকাশ লাভ করে। এই সময়ে, বাংলায় মহাভারতের অনুবাদ বৃদ্ধি পায়, এবং মঙ্গলকাব্য ঐতিহ্যের গুরুত্বপূর্ণ বিকাশ দেখা যায়।  পরবর্তী মধ্যযুগে, শাক্ত কাব্য বা শাক্ত পদাবলীর ঐতিহ্য বৃদ্ধি পায়। ভারতচন্দ্র রায়ের অন্নদামঙ্গল রচনার মাধ্যমে মঙ্গলকাব্যের যুগ শেষ হয়। বাউল ঐতিহ্য লালন ফকিরের সাথে একজন বুদ্ধিজীবী আইকন হিসাবে আবির্ভূত হয়। সবচেয়ে গুরুত্বপূর্ণ বিকাশ হল ইস্টার্ন বেঙ্গল ব্যালাডের দ্রুত বৃদ্ধি এবং মুসলিম গজলগুলি এই সময়ের সবচেয়ে গুরুত্বপূর্ণ দিকগুলির মধ্যে রয়েছে, বিশেষ করে আলাওল এবং দৌলত কাজীর মতো কবিদের কাজ। বিষয়শ্রেণী:বাংলার ইতিহাস বিষয়শ্রেণী:বাংলা সাহিত্য
ফারওয়ানিয়া (, উপসাগরীয় আরবি: ) হল ফারওয়ানিয়া গভর্নরেটের একটি এলাকা, কুয়েত সিটি, কুয়েতের সমষ্টির মধ্যে অবস্থিত। গাজালি এক্সপ্রেসওয়ে জেলার পশ্চিমে এবং পূর্বে কুয়েত আন্তর্জাতিক বিমানবন্দরের দিকে যাওয়ার রাস্তা, উভয় রাস্তাই উত্তর-দক্ষিণ দিকে। ফারওয়ানিয়াতে মসজিদ, হাসপাতাল, একটি বিশ্ববিদ্যালয়, একটি পার্ক এবং অন্যান্য সুবিধা রয়েছে।এটি কুয়েতের সবচেয়ে জনবহুল এলাকা।  তথ্যসূত্র  বিষয়শ্রেণী:কুয়েত শহরের শহরতলি বিষয়শ্রেণী:কুয়েতের জনবহুল স্থান
১৯৮৯ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের সপ্তম আসর। এটি ডিসেম্বর ১৯ থেকে ডিসেম্বর ২৯ পর্যন্ত ১৯৮৯ সালে হংকংয়ে অনুষ্ঠিত হয়। টুর্নামেন্টের ফাইনালে চীনা তাইপেইের বিপক্ষে চীন বিজয়ী হয়। এটি ছিল চীনের দ্বিতীয় শিরোপা জয়।   প্রথম পর্ব   গ্রুপ এ   |- bgcolor="#ccffcc" |align=left| |৩||৩||০||০||৮||২||+৬||৬ |- bgcolor="#ccffcc" |align=left| |৩||২||০||১||৮||২||+৬||৪ |- |align=left| |৩||১||০||২||৬||৭||−১||২ |- |align=left| |৩||০||০||৩||১||১২||−১১||০ |}  ১ – ০৪ – ১৩ – ১৩ – ১৫ – ০৪ – ০   গ্রুপ বি   |- bgcolor="#ccffcc" |align=left| |৩||৩||০||০||২৮||০||+২৮||৬ |- bgcolor="#ccffcc" |align=left| |৩||১||১||১||৩||৩||০||৩ |- |align=left| |৩||১||১||১||৮||১১||−৩||৩ |- |align=left| |৩||০||০||৩||০||২৫||−২৫||০ |}  ৩ – ০১১ – ০১৪ – ০০ – ০৩ – ০৮ – ০   নক-আউট পর্ব    সেমি ফাইনাল    তৃতীয় স্থান নির্ধারনী    ফাইনাল    বিজয়ী    বহিঃসংযোগ   RSSSF.com  বিষয়শ্রেণী:১৯৮৯-এ এশীয় ফুটবল বিষয়শ্রেণী:১৯৮৯-এ মহিলা ফুটবল বিষয়শ্রেণী:এএফসি নারী কাপ বিষয়শ্রেণী:স্বাগতিক হংকংয়ে আন্তর্জাতিক ফুটবল প্রতিযোগিতা বিষয়শ্রেণী:এএফসি নারী এশীয় কাপ আসর
পাঁচশালা বন্দোবস্ত  হচ্ছে ভারতবর্ষে ইংরেজ শাসনকালে  রাজস্ব  সংগ্রহের  কার্যক্রম। যা হেস্টিংসের ভূমিরাজস্ব ব্যবস্থা  নামে পরিচিত।   বন্দোবস্তের প্রভাব  ১৭৬৫ সালে ইস্ট ইন্ডিয়া কোম্পানি  মুঘল সম্রাট হতে দেওয়ানি লাভ করে বাংলায় রাজস্ব ক্ষমতা গ্রহণ করার সাথে শুরু হয়ে যায় বাঙালি তথা কৃষকদের উপর নির্যাতনের স্মরণাতীত কালের ভয়াবহতম অধ্যায়ের। শুরু হয় ইংরেজ দ্বারা বাঙ্গালিদের (কৃষকের) উৎপাদিত ফসল গুদামজাত করে কৃত্রিম পরিকল্পিত সংকটে ফেলে নিম্নবিত্ত বাঙালিদের ভিটেমাটি থেকেও তাড়ানাের প্রতিযােগিতা। ফলে দেখা দিল ইতিহাসের ভয়াভহ দুর্ভিক্ষ, যা ১১৭৬ বাংলায় (১৭৭০ খ্রিঃ সন) হয়েছিল বলে ইতিহাসে ছিয়াত্তরের মন্বন্তর নামে পরিচিত। এ দুর্ভিক্ষ বাংলার মােট জনসাধারণের এক তৃতীয়াংশের মৃত্যু ঘটলেও পরিসংখ্যানে দেখা যায়, ইংরেজরা কৃষকদের নিকট থেকে জোর পূর্বক রাজস্ব আদায়ে পিছিয়ে ছিল না। দুর্ভিক্ষের পূর্বে ১৭৬৮ খ্রিষ্টাব্দে বাংলাদেশএর রাজস্ব ছিল ১,৫২০৪৮৫৬ টাকা, কিন্তু দুর্ভিক্ষের পর ১৭৭১ খ্রিষ্টাব্দে প্রদেশের এক তৃতীয়াংশ মানুষ মৃত্যু মুখে পতিত হওয়ার পরও মােট রাজস্ব বৃদ্ধি পেয়ে দাঁড়ায় ১,৫৭২৬৫৭৬ টাকায়। এরপরও সন্তুষ্ট নয় ইংরেজরা, তাই  পাঁচশালা বন্দোবস্ত, একশালা বন্দোবস্ত,  দশশালা বন্দোবস্ত এবং শেষ পর্যন্ত ১৭৯৩ খ্রিষ্টাব্দে গভর্নর জেনারেল লর্ড চার্লস কর্নওয়ালিস জমিদার কর্তৃক বাংলার নিম্নবিত্ত এবং কৃষকদের উপর শােষণ ও নির্যাতনের স্থায়ী ব্যবস্থা হিসেবে চিরস্থায়ী বন্দোবস্ত প্রতিষ্ঠা করা হয়।  এ বন্দোবস্ত অনুযায়ী জমিদাররা আদায়কৃত রাজস্বের নয়দশমাংশ কোম্পানীর কাছে প্রদানের ব্যবস্থা হয়। জমিদাররা শারীরিক মানসিক নির্যাতনের মাধ্যমে সর্বশক্তি নিয়ােগ করে রাজস্ব আদায় চালাতে লাগলাে। জমিদার, ইজারাদার, পত্তনিদার, প্রভৃতি মধ্যসত্বভােগী শােষকরা গরীব কৃষকদের ওপর নানা প্রকার নির্যাতন চালাতা।  তথ্যসূত্র  বিষয়শ্রেণী:ব্রিটিশ ভারত